stanford-oval/wikipedia huggingface dataset:
กีฬาเรือใบในโอลิมปิกฤดูร้อน 1952
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
|   1952: Finn  details  |  เดนมาร์ก Paul Elvstrøm  |  สหราชอาณาจักร Charles Currey  |  สวีเดน Rickard Sarby |
|   1952: Star  details  |  อิตาลี Agostino Straulino Nicolò Rode  |  สหรัฐ John Price John Reid  |  โปรตุเกส Joaquim Fiúza Francisco de Andrade |
|   1952: Dragon  details  |  นอร์เวย์ Thor Thorvaldsen Haakon Barfod Sigve Lie  |  สวีเดน Per Gedda Erland Almqvist Sidney Boldt-Christmas  |  เยอรมนี Theodor Thomsen Erich Natusch Georg Nowka |
|   1952: 5.5 Metre  details  |  สหรัฐ Britton Chance Michael Schoettle Edgar White Sumner White  |  นอร์เวย์ Peder Lunde Vibeke Lunde Børre Falkum-Hansen  |  สวีเดน Folke Wassén Carl-Erik Ohlson Magnus Wassén |
|   1952: 6 Metre  details  |  สหรัฐ Herman Whiton Everard Endt John Morgan Eric Ridder Julian Roosevelt Emelyn Whiton  |  นอร์เวย์ Finn Ferner Tor Arneberg Johan Ferner Erik Heiberg Carl Mortensen  |  ฟินแลนด์ Ernst Westerlund Ragnar Jansson Jonas Konto Rolf Turkka Paul Sjöberg |
คลองด่าน

คลองด่าน อาจหมายถึง
คลองด่าน (กรุงเทพมหานคร)
คลองด่าน (จังหวัดระนอง)
คลองด่าน (จังหวัดสุโขทัย)
คลองด่าน (จังหวัดสมุทรปราการ)
คลองด่าน (จังหวัดสมุทรสงคราม)
ตำบลคลองด่าน อำเภอบางบ่อ จังหวัดสมุทรปราการ
คดีคลองด่าน
คลองชายทะเล

คลองชายทะเล หรือ คลองใหม่ บางทีก็เรียก คลองชลประทาน เป็นคลองที่ขุดเชื่อมระหว่างคลองบางปิ้งที่อำเภอเมืองสมุทรปราการ จังหวัดสมุทรปราการ ไหลขนานชายฝั่งทะเลและถนนสุขุมวิท ผ่านอำเภอบางบ่อไปบรรจบคลองสำโรงที่อำเภอบางปะกง จังหวัดฉะเชิงเทรา ความยาวในเขตจังหวัดสมุทรปราการ 36.850 กิโลเมตร ปัจจุบันยังเป็นที่ตั้งของสถานีสูบน้ำขนาดใหญ่ 7 แห่ง
คลองชายทะเลมีบทบาทสำคัญช่วยป้องกันและแก้ไขปัญหาน้ำท่วม โดยเฉพาะในเขตพื้นที่นิคมอุตสาหกรรมและโรงงานในเขตจังหวัดฉะเชิงเทราและสมุทรปราการ รวมทั้งสนามบินสุวรรณภูมิ ทำหน้าที่เป็นบ่อพักน้ำหรือรับน้ำ กล่าวคือได้ใช้แนวถนนสุขุมวิทเป็นคันกั้นน้ำทะเลที่หนุนท่วมขึ้นมาบนชายฝั่งทะเล และใช้พื้นที่ด้านในของถนนสุขุมวิทเป็นพื้นที่พักน้ำที่ไหลมาจากตอนบน การก่อสร้างสถานีสูบน้ำตามคลองต่าง ๆ เลียบถนนสุขุมวิทตามแนวคลองชายทะเล สามารถระบายน้ำขังออกทะเล 267 ลูกบาศก์เมตรต่อวินาที ทำให้น้ำตามคลองต่าง ๆ ของพื้นที่ด้านบน ไหลลงสู่ด้านล่างได้สะดวกรวดเร็วขึ้น
คลองชายทะเลยังตัดกับสะพานน้ำยกระดับที่สร้างขึ้นจากแนวพระราชดำริของ พระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2546  เปิดใช้อย่างเป็นทางการ เมื่อ พ.ศ. 2553
กีฬาโรลเลอร์สเกตลีลาในเวิลด์เกมส์ 2017

| โรลเลอร์สเกตลีลา ในเวิลด์เกมส์ 2017 |
| --- | --- |
สนาม: ลานสเก็ตน้ำแข็งชวิดนิซา
วันที่: 22–23 กรกฎาคม ค.ศ. 2017
นักกีฬา: 38 คน  จาก 11 ประเทศ
← 20132022 →
การแข่งขันกีฬาโรลเลอร์สเกตลีลา ในกีฬาเวิลด์เกมส์ 2017 จัดขึ้นที่ลานสเก็ตน้ำแข็งชวิดนิซา ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–23 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 38 คน จาก 11 ประเทศ
ประเทศที่เข้าร่วมแข่งขัน

มีนักกีฬา 38 คน จาก 11 ชาติเข้าร่วมการแข่งขันกีฬาโรลเลอร์สเกตลีลา ดังนี้
อาร์เจนตินา (2)
บราซิล (1)
ชิลี (1)
จีนไทเป (2)
โคลอมเบีย (5)
ฝรั่งเศส (7)
เยอรมนี (1)
อิตาลี (9)
โปรตุเกส (4)
สเปน (2)
สหรัฐ (4)
ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี | 4 | 2 | 0 | 6 |
| 2 |  ฝรั่งเศส | 0 | 1 | 1 | 2 |
| 3 |  สเปน | 0 | 1 | 0 | 1 |
| 4 |  โปรตุเกส | 0 | 0 | 1 | 1 |
| 4 |  บราซิล | 0 | 0 | 1 | 1 |
| 4 |  อาร์เจนตินา | 0 | 0 | 1 | 1 |
| รวม (6 ประเทศ) | รวม (6 ประเทศ) | 4 | 4 | 4 | 12 |
แหล่งข้อมูลอื่น

Fédération Internationale Roller Sports
Roller sports on IWGA website
Schedule เก็บถาวร 2017-07-29 ที่ เวย์แบ็กแมชชีน
Entry list เก็บถาวร 2017-07-29 ที่ เวย์แบ็กแมชชีน
Medalists เก็บถาวร 2017-07-29 ที่ เวย์แบ็กแมชชีน
Medals standing เก็บถาวร 2017-07-29 ที่ เวย์แบ็กแมชชีน
Results book เก็บถาวร 2017-10-18 ที่ เวย์แบ็กแมชชีน
| ด ค กชนิดกีฬาในเวิลด์เกมส์ 2017 |
| --- | --- |
 ยิมนาสติกกายกรรม  ยิมนาสติกแอโรบิก  กีฬาทางอากาศ  อเมริกันฟุตบอล*  การยิงธนู  ศิลปะโรลเลอร์สเก็ต  แฮนด์บอลชายหาด  กีฬาลูกเปตอง  โบว์ลิ่ง  โปโลแคนู  กีฬาคิว  กีฬาเต้นรำ  กีฬาตีนกบว่ายน้ำ  Fistball  ฟลอร์บอล  จานบิน  พายเรือในร่ม*  อินไลน์ฮอกกี้  จูยิตสู  คาราเต้  คิกบ็อกซิ่ง*  คอร์ฟบอล  ลาครอส  การช่วยชีวิต  มวยไทย  การวางตำแหน่ง  Powerlifting  ยิมนาสติกลีลา  โรดสปีดสเก็ต  สปีดเวย์*  กีฬาปีนเขา  สควอช  ซูโม่  ติดตามสเก็ตเร็ว  แทรมโพลีนยิมนาสติก  ชักเย่อ  สกีน้ำ 
* Invitational sports
คลองชุมพร

คลองชุมพร เป็นลำน้ำที่เกิดจากเทือกเขาในตำบลปากจั่น อำเภอกระบุรี จังหวัดระนอง ไหลไปทางตะวันออกถึงบ้านดอนสมอ แล้วไหลผ่านตำบลวังไผ่ บ้านขุนกระทิง ตำบลตากแดด อำเภอเมืองชุมพร จังหวัดชุมพร ไหลออกทะเลบริเวณตอนเหนือของอ่าวสวี ที่ตำบลทุ่งคา อำเภอเมืองชุมพร จังหวัดชุมพร มีความยาว 50 กิโลเมตร
บริเวณปากคลองชุมพรพบพันธุ์ไม้จำพวกลำแพน แสมขาว มีโกงกางใบเล็ก โกงกางใบใหญ่ อยู่บ้างประปราย พันธุ์ไม้ที่พบบนฝั่งเป็นพวกตาตุ่มทะเล ตะบูนขาว หงอนไก่ทะเล ปอทะเล ถั่วขาว หญ้าแปลงหมู และสำมะงา พบนกอย่างน้อย 99 ชนิด เช่น นกยางทะเล นกยางเขียว นกยางไฟธรรมดา นกโกงกางหัวโต นกกระเต็นน้อยธรรมดา นกระสานวล นกกระสาแดง และเหยี่ยวฮอบบี้ เป็นต้น
แต่เดิมนั้นมีเมืองเดิมชุมพรตั้งอยู่ทางฝั่งขวาของคลองชุมพร  ซึ่งมีต้นไม้ชนิดหนึ่งที่เรียกกันว่า "มะเดื่อชุมพร" ขึ้นอยู่ทั่วไปเดิมคลองนี้ยังไม่มีชื่อภายหลังจึงถูกตั้งชื่อว่าคลองชุมพรตามชื่อต้นไม้
แหล่งโบราณคดีบริเวณลุ่มน้ำคลองชุมพร ได้แก่ วัดเขาปูน วัดบ้านนา วัดพระขวาง และแหล่งโบราณคดีถ้ำสนุกสุขารมย์ เป็นต้น
คารูกัง

| --- | --- |
คารุกังของคาโงชิมะ
ประเภท: วางาชิ
แหล่งกำเนิด:  ญี่ปุ่น
ภูมิภาค: จังหวัดคาโงชิมะ
ส่วนผสมหลัก: ผงคารุกัง, น้ำตาล, มันภูเขา
 ตำราอาหาร: คารุกัง   สื่อ: คารุกัง
คารุกังมันจู
คารุกัง (ญี่ปุ่น: 軽羹; โรมาจิ: karukan) เป็นขนมญี่ปุ่นของภูมิภาคคิวชู และ โอกินาวะ โดยเฉพาะจังหวัดคาโกชิมะ  เดิมทีทำเป็นในรูปแบบซาโองาชิเช่นเดียวกับอุยโร แต่ในช่วงไม่กี่ปีที่ผ่านมาการทำ คารุกังมันจู (軽羹饅頭) ซึ่งมีไส้ถั่วแดงอยู่ข้างใน ได้รับความนิยมมากขึ้น
วิธีการผลิต

ใช้น้ำตาล แป้งคารุกัง มันภูเขา และน้ำ เป็นวัตถุดิบ ด้วยอัตราส่วนน้ำหนักประมาณ 6:5:4:3
แป้งคารุกังโกะเป็นแป้งข้าวเจ้าชนิดหนึ่งที่ทำโดยการล้างข้าวแล้วทุบให้แตก และบดให้หยาบ ในจังหวัดคาโงชิมะมีหลายบริษัทที่ผลิตแป้งชนิดนี้ขาย
สำหรับหัวมันที่ใช้นั้น ใช้มันภูเขาญี่ปุ่นจะเหมาะกว่ามันชนิดอื่นเช่นฮ่วยซัว ด้วยเหตุนี้ ในปีที่ผลการเก็บเกี่ยวมันตามธรรมชาติไม่ค่อยดีก็จะทำให้ผลิตได้ยากและจำเป็นต้องขึ้นราคา ในบางกรณี ไข่ขาวจะถูกเติมเมื่อส่วนผสมไม่เพียงพอหรือมีความหนืดไม่เพียงพอ
ปอกเปลือกและขูดมันเทศแล้วเติมน้ำเล็กน้อยเพื่อให้เป็นของเหลว เติมน้ำตาลลงไป แล้วค่อย ๆ เติมน้ำที่เหลือในขณะที่ผสมจนเป็นเนื้อเดียวกัน สุดท้ายใส่แป้งคารุกังแล้วผสมให้เข้ากัน
จากนั้นนำแป้งที่ผสมแล้วใส่ภาชนะบาง ๆ แล้วนึ่งนานกว่า 20 นาที เพื่อให้มีลักษณะกึ่ง ฟองน้ำ สีขาวยืดหยุ่นได้ เวลารับประทานจะหั่นเป็นชิ้น คารุกังเชิงพาณิชย์ทั่วไปมีความชื้นประมาณ 40% ปริมาณน้ำตาลประมาณ 40% และมีความพรุนประมาณ 1.3 ลบ.ซม. ต่อกรัม
หากห่อถั่วอาซูกิกวนไว้ข้างใน ให้ปั้นเป็นก้อนกลมแล้วนำไปนึ่งเพื่อทำคารุคังมันจู ลดน้ำลงเพื่อให้แป้งแข็งเล็กน้อยแล้วนวดให้เข้ากัน
กีฬาทางอากาศ

| --- | --- |
T-6 Gold เริ่มผ่านเสาชัยในการแข่งขัน Reno Air Races 2014
สมาพันธ์สูงสุด: สมาพันธ์กีฬาทางอากาศนานาชาติ
ลักษณะเฉพาะ
การปะทะ: ไม่
แข่งรวมชายหญิง: ใช่
หมวดหมู่: นันทนาการกลางแจ้ง
จัดแข่งขัน
ประเทศ ภูมิภาค: ทั่วโลก
โอลิมปิก: ไม่
พาราลิมปิก: ไม่
เวิลด์เกมส์: 1997–2021
ในส่วนของกีฬาทางอากาศ มีชนิดกีฬาหลากหลายชนิด ดังต่อไปนี้
แอโรเบทิก (aerobatics) – เป็นการที่นักบินทำการบินเกินเขตความปลอดภัย
แอร์ไลริซ (Air Rallies)
แอโรโมเดลลิง (aeromodelling) – เป็นการบังคับเครื่องบินจำลองโดยใช้คลื่นวิทยุ
แอร์เรซซิ่ง (air racing) – เป็นการบังคับเครื่องบินจำลองด้วยท่าบินผลาดแผลง
บอลลูนนิง (ballooning) – เป็นการแข่งขันในส่วนของบอลลูน
โดรนเรซซิ่ง (drone racing) – เป็นการบังคับอากาศยานไร้คนขับบังคับด้วยวิทยุทางไกลด้วยท่าบินผลาดแผลง
การบินทั่วไป
ไกลดิง (gliding)
แฮงค์ไกลดิง (hang gliding) – เป็นเครื่องร่อนที่มีปีกกลางออกไป มีคานยาวให้ควบคุมเมื่อกำลังร่อนลม
อากาศยานพลังมนุษย์
โดดร่ม – เป็นการแข่งโดยลงมาจากที่สูง และใช้ร่มชูชีพเป็นอุปกรณ์
ร่มร่อน
พาว์เวอร์ไคท์ (power kites) – เป็นการเล่นว่าว
กีฬานี้ได้ถูกกำหนดกติกาในการแข่งขันระดับนานาชาติโดยสหพันธ์กีฬาทางอากาศนานาชาติ และตามระดับชาติโดยสมาคมการบินของประเทศ อาทิ สมาคมวิชาการบินแห่งชาติ และสมาคมการบินส่วนพระองค์ สมาพันธ์สูงสุดของกีฬานี้มีข้อมูลเกี่ยวกับสมาคมการบินแต่ละประเทศที่จัดตั้งขึ้นภายในเว็บไซต์ของสหพันธ์ ซึ่งรวมถึงการแบ่งระดับชั้นตั้งแต่การสอนระดับสูงจนถึงระดับพื้นฐาน
นอกจากนี้ ยังมีกีฬาที่ไม่ได้ถูกรับรองจากสมาพันธ์สูงสุดของกีฬานี้ ดังต่อไปนี้
วิงสูทไฟท์อิง (wingsuit flying) – เป็นการใส่ชุดมีปีกแล้วดิ่งลงสู่ภาคพื้น
ร็อกเกตเรซซิ่งลีก (Rocket Racing League) – เป็นกีฬาทางอากาศชนิดใหม่
แหล่งข้อมูลอื่น

Fédération Aéronautique Internationale
ก้านยาว อรุณเหลือง

| ก้านยาว อรุณเหลือง |
| --- | --- |
เกิด: พิเชษฐ์ อรุณเหลือง
ระวังสับสนกับ ไอ้ก้านยาว
ก้านยาว อรุณเหลือง หรือ พิเชษฐ์ อรุณเหลือง เป็นผู้ฝึกสอนมวยไทยที่มีลูกศิษย์ระดับแชมป์โลกหลายราย รวมถึงได้รับการยกย่องจากบุคคลหลายประเทศ และมีชื่อเสียงเป็นที่รู้จักในสหรัฐอเมริกา
ครูก้านยาว อรุณเหลือง คือผู้อยู่เบื้องหลังในการผลักดันชื่อเสียงให้แก่ค่ายมวยแฟร์เท็กซ์ทั้งในประเทศไทยและสหรัฐอเมริกา โดยทำเป็นหัวหน้าผู้ฝึกสอนมวยไทย ให้แก่นักมวยระดับแชมป์เวทีมวยลุมพินีสามราย, แชมป์โลกกว่าสิบราย รวมถึงนักมวยระดับแถวหน้า อาทิ บุญเกิด ฟ้าพิมาย, อเล็กซ์ กง, จงสนั่น แฟร์เท็กซ์ และ ฌอง-คล็อด ลอเยอร์ รวมถึงเป็นผู้ฝึกสอนชำนาญการให้แก่นักกีฬา 16 คนจากทวีปอเมริกาเหนือในรายการโทรทัศน์เรียลลิตีที่มีชื่อว่า ดิอัลติเมตไฟเตอร์ ที่จัดฉายทางช่องสไปค์ ใน พ.ศ. 2548
ประวัติ

ครูก้านยาว อรุณเหลือง เกิดที่ย่านชานเมืองที่กรุงเทพมหานคร ประเทศไทย เขาออกจากโรงเรียนและฝึกมวยที่ค่ายมวยศิษย์พ่อแดง จากนั้นเพียง 2 เดือน เขาก็ได้เป็นนักมวยไทยระดับอาชีพขณะที่มีอายุ 15 ปี ในฐานะนักต่อสู้คนหนึ่ง นี่เป็นวิธีเดียวที่จะช่วยให้ครอบครัวของเขาหลุดพ้นจากความยากจน ก่อนที่เขาจะอำลาวงการขณะที่มีอายุ 25 ปี โดยได้ต่อสู้ 65 ครั้งในประเทศไทยทั้งในเวทีมวยลุมพินีและเวทีมวยราชดำเนิน จากการที่เขาใช้เข่าโจมตีได้อย่างรุนแรงนี้ ส่งผลให้เขาได้รับฉายาว่า "ดร.เข่า"
ภายหลังจากที่ค่ายมวยศิษย์พ่อแดงได้เข้ารวมกับค่ายมวยแฟร์เท็กซ์ และภายหลังจากการเสร็จสิ้นการเกณฑ์ทหาร ครูก้านยาวได้ทำหน้าที่เป็นผู้ฝึกสอนที่ค่ายมวยแฟร์เท็กซ์ ที่บางพลี กรุงเทพมหานคร เขามีส่วนสูงที่ 6 ฟุต 4 นิ้ว ซึ่งเป็นความสูงที่ผิดปกติสำหรับคนไทยโดยเฉลี่ย ส่งผลให้เป็นขอบเขตในการฝึกสอนชาวอเมริกันและชาวยุโรปที่มีขนาดสูงใหญ่กว่าได้สำเร็จ เขายังได้ปรับรูปแบบมวยไทยให้กับนักมวยที่เข้าแข่งขันในเค-วันรวมถึงศิลปะการต่อสู้แบบผสม ภายใต้การตัดสินใจเชิงกลยุทธ์ของ ฟิลิปส์ วงษ์ ซึ่งเป็นทั้งผู้ก่อตั้งและประธานของแฟร์เท็กซ์ที่จะนำมวยไทยไปยังสหรัฐอเมริกา โดยเขาได้ย้ายไปอยู่ค่ายมวยไทยแฟร์เท็กซ์ รัฐแอริโซนา ใน พ.ศ. 2536 ก่อนที่ค่ายมวยดังกล่าวจะย้ายไปซานฟรานซิสโกใน พ.ศ. 2539
ชีวิตส่วนตัว

ครูก้านยาวมีภรรยาและบุตรสาวสองคน โดยเขามีถิ่นพำนักอยู่ที่ลอสแอนเจลิส สหรัฐอเมริกา และมีผู้เข้ารับการฝึกสอนมวยไทยหลายราย
การ์ลา บรูนี

| การ์ลา บรูนี Carla Bruni |
| --- | --- |


คู่สมรสประธานาธิบดีฝรั่งเศส
ดำรงตำแหน่ง 2 กุมภาพันธ์ พ.ศ. 2550 – 15 พฤษภาคม พ.ศ. 2555
ก่อนหน้า: เซซิลียา ซิกาเนร์-อัลเบนิซ
ถัดไป: วาเลรี ทรีแอร์แวแลร์
 
ข้อมูลส่วนบุคคล
เกิด: 23 ธันวาคม พ.ศ. 2510 (56 ปี) โตริโน ประเทศอิตาลี
คู่สมรส: นีกอลา ซาร์กอซี
อาชีพ: นักแสดง นางแบบ
เว็บไซต์: 

การ์ลา บรูนี-ซาร์กอซี (Carla Bruni-Sarkozy; 23 ธันวาคม พ.ศ. 2510) นักประพันธ์เพลง นักร้อง นางแบบชาวอิตาลีและเป็นอดีตสุภาพสตรีหมายเลขหนึ่งของประเทศฝรั่งเศส
ประวัติ

การ์ลา บรูนีเกิดเมื่อวันที่ 23 ธันวาคม พ.ศ. 2510 ที่เมืองโตริโน ประเทศอิตาลี เป็นทายาทของบริษัทอุตสาหกรรมยาง CEAT ซึ่งก่อตั้งโดยปู่ของเธอ วีร์จีนิโอ บรูนี เตเดสคี และถูกขายต่อโดยอัลแบร์โต พ่อเลี้ยงของเธอ ให้แก่บริษัทปิเรลลี่ในช่วงคริสต์ทศวรรษ 1970  ครอบครัวของเธอย้ายไปอยู่ที่ประเทศฝรั่งเศสในปี พ.ศ. 2516 ซึ่งเป็นที่เชื่อกันว่า พวกเขาหลบหนีการลักพาตัวของกองทหารแดง (Brigate Rosse - กลุ่มก่อการร้ายสายมาร์กซิสต์-เลนินนิสต์ในประเทศอิตาลีช่วงคริสต์ทศวรรษ 1970) การ์ลา บรูนีได้เติบโตขึ้นในประเทศฝรั่งเศสตั้งแต่อายุเพียง 5 ขวบ และเข้าศึกษาที่โรงเรียนประจำที่ประเทศสวิตเซอร์แลนด์ และกลับมายังกรุงปารีสเพื่อเรียนศิลปะและสถาปัตยกรรม แต่ทว่าเมื่ออายุได้เพียง 19 ปีก็เลิกศึกษาต่อและมาเป็นนางแบบอาชีพ
ครอบครัว

การ์ลา บรูนีเป็นลูกสาวของนักเปียโนคลาสสิก มาริสา โบรีนีและนักประพันธ์เพลงคลาสสิก อัลแบร์โต บรูนี เตเดสคี เธอมีพี่สาวนามว่า วาเลเรีย บรูนี เตเดสคี (16 พฤศจิกายน พ.ศ. 2507) ซึ่งเป็นนักแสดงและผู้กำกับภาพยนตร์ และมีพี่ชายนามว่า วีร์จีนิโอ บรูนี-เตเดสคี (พ.ศ. 2502 - 4 กรกฎาคม พ.ศ. 2549) ในปี พ.ศ. 2550 ได้มีการเปิดเผยว่า พ่อที่แท้จริงของเธอคือ เมาริซิโอ เรมเมร์ต นักธุรกิจชาวอิตาลี ซึ่งปัจจุบันอาศัยอยู่ที่ประเทศบราซิล
อาชีพ > เดินแบบ

บรูนีได้เซ็นสัญญากับซิตี้ โมเดลส์ เมื่ออายุเพียง 19 ปี หลังจากนั้นปอล มาร์ซีอาโน ประธานบริษัทเกสส์ (GUESS? Inc.) ได้เลือกให้เธอได้เดินแบบคู่กับเอสเตลล์ เลอเฟบูร์ นางแบบชื่อดังเพื่อที่จะโฆษณากางเกงยีนส์ของเกสส์ หลังจากนั้นบรูนีก็ได้ทำงานกับเหล่าผู้ออกแบบและบริษัทแฟชั่นอีกมากมายเช่น คริสเตียน ดีออร์, ปาโก ราบานเน, โซเนีย รีกีเอล, คริสเตียง ลาครัวซ์, คาร์ล ลาเกอร์เฟลด์, จอห์น กาลิอาโน, อีฟส์ แซงต์-โลรองต์, ชาแนล, เวอร์ซาเช่  ฯลฯ ในคริสต์ทศวรรษ 1990 บรูนีกลายเป็นนางแบบที่มีรายได้สูงที่สุด 20 อันดับ โดยรับเงินกว่า 7.5 ล้านดอลลาร์ต่อปี ในขณะที่ทำอาชีพเดินแบบนั้น บรูนีได้คบหากับอีริค แคลปตัน, มิค แจ็คเกอร์ และดอนัลด์ ทรัมป์
อาชีพ > ดนตรี

ในปี พ.ศ. 2540 บรูนีได้ก้าวออกจากวงการแฟชั่นและได้ทุ่มเทเวลาของเธอให้กับดนตรี เธอได้ส่งเนื้อร้องไปให้ชูเลียง แกลร์กในปี พ.ศ. 2542 ซึ่งได้ลงในอัลบั้มซิ เชเตส์ เอลล์ (Si j'étais elle) ซึ่งมี 7 เพลงในปี พ.ศ. 2543
ต่อมาในปี พ.ศ. 2545 เธอได้ออกอัลบั้มออกมาชุดแรกคือ แกลเกิง มา ดิต์ (Quelqu'un m'a dit) ซึ่งผลิตโดยคู่รักเก่าของเธอ หลุยส์ แบร์ตีญัค ซึ่งออกจำหน่ายในทวีปยุโรปและประสบความสำเร็จในกลุ่มประเทศที่พูดภาษาฝรั่งเศส (Francophonie)  มีเพลงจากอัลบั้มของเธอ 3 เพลงได้ปรากฏอยู่ในภาพยนตร์เรื่อง Conversations with Other Women ของฮานส์ คาโนซา และเพลงเลอ ปลูส์ โบ ดู การ์ตีเย่ร์ (Le plus beau du quartier) ได้ใช้ในโฆษณาคริสต์มาส 2006 ของเอชแอนด์เอ็ม (H&M)
ปี พ.ศ. 2547 เธอได้เป็นนักร้องรับเชิญในการกลับมาในอัลบั้มของหลุยส์ แบร์ตีญัค ในเพลงเลส์ โฟรเลิส (Les frôleuses) ซึ่งทั้งคู่ได้ร้องเป็นเพลงคู่
ในปี พ.ศ. 2549 บรูนีได้อัดเพลงโธส ลิตเติ้ล ธิงส์ (Those Little Things) เป็นภาษาอังกฤษโดยแปลจากเพลงเซส์ เปอตีต์ เรียงส์ (Ces Petits Riens) ในอัลบั้มเมอซิเยอร์ แก็งส์บูร์ก รีวิซีเต็ด (Monsieur Gainsbourg Revisited) ของแซร์ช แก็งส์บูร์ก บรูนียังได้ร่วมในพิธีเปิดโอลิมปิคฤดูหนาว 2006 ในการเดินพาเหรดโดยทำความเคารพแก่ธงชาติอิตาลี
อัลบั้มชุดที่สองของเธอคลอดออกมากในเดือนมกราคม พ.ศ. 2550 ชื่อว่า โน โพรมิสเซส (No Promises) โดยมีกลอนจากยีตส์, เอมิลี่ ดิคคินสัน, โดโรธี ปาร์คเกอร์, โอเดน, วอลเตอร์ เดอ ลา มาร์และคริสเตียน่า โรเซตติ
อัลบั้มที่สามของเธอวางจำหน่ายในฤดูร้อนปี พ.ศ. 2551
ชีวิตส่วนตัว

I'm monogamous from time to time, but I prefer polygamy and polyandry
ชีวิตส่วนตัว > ความสัมพันธ์

เป็นที่กล่าวกันว่า การ์ลา บรูนี เคยมีความสัมพันธ์กับหลุยส์ แบร์ตีญัค, มิค แจ็คเกอร์ (ภรรยาของแจ็คเกอร์สืบทราบความสัมพันธ์ของทั้งสองจึงเป็นสาเหตุหนึ่งของการหย่า), อีริค แคลปตัน, ดอนัลด์ ทรัมพ์, โลโอส การักซ์, ชาร์ลส์ แบร์แล็ง, แวงซองต์ เปอเรซ  และอดีตนายกรัฐมนตรีฝรั่งเศส โลรองต์ ฟาบิอูส์
เธอกล่าวว่าเธอเบื่อกับ "ชีวิตสมรส" และ "การรักชั่วชีวิต" แต่ความปรารถนาอย่างเร่าร้อน - สองถึงสามอาทิตย์
ชีวิตส่วนตัว > ครอบครัวอองโตวอง

เมื่อเธอได้อาศัยอยู่กับฌอง-ปอล อองโตวอง บรูนีได้ตกหลุมรักและมีความสัมพันธ์กับลูกชายของเขา ซึ่งเป็นนักปรัชญา ชื่อว่าราฟาเอล อองโตวอง (เพลงที่ 2 ราฟาเอล ในอัลบั้มแกลเกิง มา ดิต์ ของบรูนี มาจากชื่อของเขา) ซึ่งในขณะนั้นเขาได้แต่งงานกับนักเขียนชูสตีน เลวี ลูกสาวของนักปรัชญา แบร์นาร์ด-อองรี เลวี
ความสัมพันธ์ของทั้งสองได้จบลงหลังจากเลิกกัน ซึ่งได้แนวความคิดมาจากหนังสือขายดีติดอันดับของชูสตีน เลวี "เรียง เดอ กราฟ" (Rien de grave - ไม่มีอะไรซีเรียส) พิมพ์ในปี พ.ศ. 2547 ซึ่งในหนังสือนั้นเลวีได้ระบายภาพแสบๆ ของ "พอลล่า" ซึ่งเป็นผู้หญิงที่แย่งสามีตัวเองในละครไป โดยเป็น "ตั๊กแตนตำข้าว" ด้วยรอยยิ้มที่โหดร้าย
บรูนีและราฟาเอล อองโตวองมีลูกชายด้วยกันหนึ่งคนคือ โอเรเลียง (พ.ศ. 2544 — ) ตั้งแต่นั้นมาทั้งคู่ได้แยกทางกัน
ชีวิตส่วนตัว > นีกอลา ซาร์กอซี

ปลายปี พ.ศ. 2550 ได้มีรายงานว่าการ์ลา บรูนีกำลังมีความสัมพันธ์กับประธานาธิบดีฝรั่งเศส นีกอลา ซาร์กอซี  หลังจากที่ช่างถ่ายภาพถ่ายภาพทั้งคู่กำลังเข้าชมดิสนีย์แลนด์ รีสอร์ท ปารีส และพักผ่อนที่ลูซอร์ ประเทศอียิปต์และเปตรา ประเทศจอร์แดน ระหว่างเทศกาลคริสต์มาส
ในระหว่างการให้สัมภาษณ์แก่นักข่าวและหนังสือพิมพ์ที่เอลิเซ่ในวันที่ 8 มกราคม พ.ศ. 2551 นั้น ประธานาธิบดีซาร์กอซีได้ยืนยันความสัมพันธ์ระหว่างทั้งสองและพูดเกี่ยวกับความเป็นไปได้ของการแต่งงานของทั้งสอง  ซึ่งทั้งสองได้แต่งงานในวันที่ 2 กุมภาพันธ์ พ.ศ. 2550 ที่พระราชวังเอลิเซ่ในกรุงปารีส การแต่งงานครั้งนี้เป็นการแต่งงานครั้งแรกของการ์ลา บรูนีและเป็นครั้งที่ 3 ของซาร์กอซี
แหล่งข้อมูลอื่น

เว็บไซต์อย่างเป็นทางการของการ์ลา บรูนี (อังกฤษ)
ข่าวจากรอยเตอร์ เก็บถาวร 2008-04-01 ที่ เวย์แบ็กแมชชีน (อิตาลี)
การ์ลา บรูนีจากแคตวอล์คสู่เอลิเซ่ เก็บถาวร 2008-02-14 ที่ เวย์แบ็กแมชชีน,Expatica, 2008-02-11 (อังกฤษ)
| ก่อนหน้า |  | การ์ลา บรูนี |  | ถัดไป |
| --- | --- | --- | --- | --- |
| เซซิลียา ซิกาเนร์-อัลเบนิซ |  | คู่สมรสประธานาธิบดีฝรั่งเศส  (พ.ศ. 2551 — 2555) |  | วาเลรี ทรีแอร์แวแลร์ |
| ด ค กคู่สมรสและคู่ครองประธานาธิบดีฝรั่งเศส |
| --- | --- |
สาธารณรัฐที่ 3: เอลีซ ตีแยร์ • เอลีซาแบ็ต เดอ มัก-มาอง • กอราลี เกรวี • เซซีล การ์โน • เอแลน การ์ซีมีร์-แปรีเย • แบร์ต โฟร์ • มารี-หลุยส์ ลูแบ • ฌาน ฟาลีแยร์ • อ็องรีแย็ต ปวงกาเร • แฌร์แมน เดชาแนล • ฌาน มีลร็อง • ฌาน ดูแมร์ก • บล็องช์ ดูเม • มาร์เกอริต เลอเบริง
สาธารณรัฐที่ 4: มีแชล โอรียอล • แฌร์แมน กอตี
สาธารณรัฐที่ 5: อีวอน เดอ โกล • โกลด ปงปีดู • อาน-แอมอน ฌิสการ์ แด็สแต็ง • ดาเนียล มีแตร็อง • แบร์นาแด็ต ชีรัก • เซซิลียา ซิกาเนร์-อัลเบนิซ • การ์ลา บรูนี • วาเลรี ทรีแอร์แวแลร์ • ฌูลี การ์แย • บรีฌิต มาครง
การ์ลา บรูนี เมื่อเป็นนางแบบ
กีฬาโรลเลอร์สกีในกีฬาแห่งชาติ ครั้งที่ 47

กีฬาโรลเลอร์สกีในกีฬาแห่งชาติ ครั้งที่ 47 เป็นการแข่งขันกีฬาโรลเลอร์สกีที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–10 มีนาคม พ.ศ. 2565 โดยได้จัดขึ้นที่ถนนเลี่ยงเมืองศรีสะเกษ ในครั้งนี้จะมีการแข่งขันทั้งหมด 10 รายการ ประกอบด้วย Classic Sprint บุคคลชาย-หญิง, Freestyle Team Sprint ทีมชาย-หญิง, Classic Individual Start บุคคลชาย-หญิง, Freestyle Team Relay ทีมชาย-หญิง และประเภท Mass Start บุคคลชาย-หญิง ซึ่งมีการชิงชัยเหรียญรางวัลรวมทั้งสิ้น 30 เหรียญ
สรุปเหรียญรางวัล

*  (ศรีสะเกษ) เจ้าภาพ
| ลำดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ชุมพร | 4 | 2 | 2 | 8 |
| 2 |  ศรีสะเกษ* | 4 | 0 | 1 | 5 |
| 3 |  เชียงใหม่ | 2 | 4 | 5 | 11 |
| 4 |  สุราษฎร์ธานี | 0 | 2 | 2 | 4 |
| 5 |  กระบี่ | 0 | 2 | 0 | 2 |
| รวม (5 จังหวัด) | รวม (5 จังหวัด) | 10 | 10 | 10 | 30 |
แหล่งที่มา: ตารางสรุปเหรียญตามชนิดกีฬา
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| Sprint บุคคลชาย ระยะทางไม่เกิน 200 เมตร | นราวิชญ์  สายสุข  ศรีสะเกษ | วทัญญู  พรมพิงค์  เชียงใหม่ | สหรัฐ  กัญญาทิพย์  เชียงใหม่ |
| Sprint บุคคลหญิง ระยะทางไม่เกิน 200 เมตร | ขวัญพิชชา  ประชา  ชุมพร | ณลรุจี  มณีมัย  กระบี่ | ณัฐอัชฌา  ฉัตรฐิติเมธี  เชียงใหม่ |

| Sprint ทีมผลัดชาย 2×500 ม. ระยะทางรวม 1,000 เมตร |  เชียงใหม่ ธีรภัทร  สะตะ เจษฏา  เนียนสุวรรณ |  สุราษฎร์ธานี ธนาธิป  บุญฤทธิ์ กฤษณศักดิ์  ชัยบุรี |  เชียงใหม่ วทัญญู  พรมพิงค์ สหรัฐ  กัญญาทิพย์ |
| Sprint ทีมผลัดหญิง 2×500 ม. ระยะทางรวม 1,000 เมตร |  ชุมพร ดวงกมล  หีดชนา ศิริวรรณ  เกิดสิน |  เชียงใหม่ พิชญาพร  ทิพย์เกสร ณัฐอัชฌา  ฉัตรฐิติเมธี |  สุราษฎร์ธานี ปาริฉัตร  บุญมี สุวภัธร์  กันชนะ |

| บุคคลหญิง ระยะทางไม่เกิน 3 กิโลเมตร | ณัฐอัชฌา  ฉัตรฐิติเมธี  เชียงใหม่ | ปาริฉัตร  บุญมี  สุราษฎร์ธานี | นวพร  พรหมวงค์  เชียงใหม่ |
| บุคคลชาย ระยะทางไม่เกิน 5 กิโลเมตร | ธนากร  เงยไชย  ศรีสะเกษ | วทัญญู  พรมพิงค์  เชียงใหม่ | สราวุฒิ  เกิดสิน  ชุมพร |

| ทีมผลัดหญิง 3×4 กม. ระยะทางรวม 9 กิโลเมตร |  เชียงใหม่ นวพร  พรหมวงค์ พิชญาพร  ทิพย์เกสร ณัฐอัชฌา  ฉัตรฐิติเมธี |  กระบี่ จิดาภา  ทวิสุวรรณ์ ภรภัทร  โสพล ณลรุจี  มณีมัย |  ศรีสะเกษ เกษราภรณ์  คำสุวรรณ์ หทัยกาญจน์  สุขศรี ศุภนิดา  ไชยสัตย์ |
| ทีมผลัดชาย 3×4 กม. ระยะทางรวม 12 กิโลเมตร |  ศรีสะเกษ ธนากร  เงยไชย นราวิชญ์  สายสุข ภาคภูมิ  สุดสงวน |  ชุมพร ธีรภัทร  สะตะ เจษฏา  เนียนสุวรรณ เดชาธร  เทพนิมิตร |  สุราษฎร์ธานี ธนาธิป  บุญฤทธิ์ วิรัลพัชร  รัตนภักดี ธนกร  ผิวขำ |

| บุคคลหญิง ระยะทางไม่เกิน 5 กิโลเมตร | ดวงกมล  หีดชนา  ชุมพร | ขวัญพิชชา  ประชา  ชุมพร | ณัฐอัชฌา  ฉัตรฐิติเมธี  เชียงใหม่ |
| บุคคลชาย ระยะทางไม่เกิน 10 กิโลเมตร | ธนากร  เงยไชย  ศรีสะเกษ | วทัญญู  พรมพิงค์  เชียงใหม่ | สราวุฒิ  เกิดสิน  ชุมพร |
แหล่งข้อมูลอื่น

ตารางการแข่งขันและผลการแข่งขัน เก็บถาวร 2022-07-21 ที่ เวย์แบ็กแมชชีน
| ด ค กชนิดกีฬาที่แข่งขันในกีฬาแห่งชาติ ครั้งที่ 47 (ศรีสะเกษ) |
| --- | --- |
 กรีฑา  กอล์ฟ  กาบัดดี้  กีฬาทางอากาศ  คาราเต้โด  จักรยาน  ชักเย่อ  ซอฟต์เทนนิส  ซอฟต์บอล  เซปักตะกร้อ  ตะกร้อลอดห่วง  เทควันโด  เทควันโด-พุ่มเซ่  เทนนิส  เทเบิลเทนนิส  บริดจ์  เนตบอล  บาสเกตบอล  บิลเลียด  แบดมินตัน  ปันจักสีลัต  เปตอง  เพาะกาย  ฟันดาบ  ฟุตซอล  ฟุตบอล  เจ็ตสกี  มวยไทยสมัครเล่น  มวยปล้ำ  มวยสากลสมัครเล่น  ยกน้ำหนัก  ยิงปืน  ยิงปืนรณยุทธ  ยิมนาสติก  ยูโด  ยิวยิตสู  รักบี้ฟุตบอล  เรือพาย  ลีลาศ  วอลเลย์บอล  วอลเลย์บอลชายหาด  ว่ายน้ำ  วู้ดบอล  สนุกเกอร์  หมากล้อม  เอ็กซ์ตรีม  ฮอกกี้  แฮนด์บอล
กีฬาโรลเลอร์สเกตลีลาในเวิลด์เกมส์ 2022

| โรลเลอร์สเกตลีลา ในเวิลด์เกมส์ 2022 |
| --- | --- |
สนาม: เบอร์มิงแฮมครอสเพล็กซ์
วันที่: 16-17 กรกฎาคม ค.ศ. 2022
จำนวนรายการ: 3
นักกีฬา: คน
← 2013
กีฬาโรลเลอร์สเกตลีลาในเวิลด์เกมส์ 2022 จัดการแข่งขันเมื่อวันที่ 16-17 กรกฎาคม ค.ศ. 2022 ที่เบอร์มิงแฮมครอสเพล็กซ์ เมืองเบอร์มิงแฮม รัฐแอละแบมา สหรัฐ
ประเทศที่เข้าร่วมแข่งขัน

สเปน (1)
อิตาลี (3)
โปรตุเกส (2)
เยอรมนี (2)
โคลอมเบีย (2)
ตารางสรุปเหรียญรางวัล

*  เจ้าภาพ ( สหรัฐ)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี | 1 | 2 | 0 | 3 |
| 2 |  สเปน | 1 | 1 | 1 | 3 |
| 3 |  โปรตุเกส | 1 | 0 | 0 | 1 |
| 4 |  โคลอมเบีย | 0 | 0 | 1 | 1 |
| 4 |  เยอรมนี | 0 | 0 | 1 | 1 |
| รวม (5 ประเทศ) | รวม (5 ประเทศ) | 3 | 3 | 3 | 9 |
แหล่งข้อมูลอื่น

The World Games 2022
WorldSkate
Results book[ลิงก์เสีย]
| ด ค กกีฬาในเวิลด์เกมส์ 2022 |
| --- | --- |
 ยิมนาสติกกายกรรม  ยิมนาสติกแอโรบิก  กีฬาทางอากาศ  ยิงธนู  โรลเลอร์สเกตลีลา  แฮนด์บอลชายหาด  เปตอง  โบว์ลิ่ง  แคนูโปโล  แคนูมาราธอน  บิลเลียด  ลีลาศ  ทวิกีฬา*  ดำน้ำฟินสวิมมิ่ง  ฟิสต์บอล  แฟลกฟุตบอล*  ฟลอร์บอล  จานร่อน  อินไลน์ฮอกกี้  ยิวยิตสู  คาราเต้  คิกบอกซิง  คอร์ฟบอล  ลาครอส  การช่วยชีวิต  มวยไทย  การวางตำแหน่ง  Parkour  Powerlifting  แร็กเก็ตบอล  ยิมนาสติกลีลา  การเล่นสเก็ตความเร็วบนถนน  ซอฟต์บอล  กีฬาปีนเขา  สควอช  ซูโม่  ติดตามสเก็ตเร็ว  แทรมโพลีนยิมนาสติก  ชักเย่อ  สกีน้ำ  รักบี้วีลแชร์*  วูซู* 
* ชนิดกีฬารับเชิญ
คลองช่องนนทรี

คลองช่องนนทรี
คลองช่องนนทรี เป็นคลองสายหนึ่งที่เป็นเกาะกลางของถนนนราธิวาสราชนครินทร์ ยาว 4.5 กิโลเมตร เป็นคลองที่แยกมาจากแม่น้ำเจ้าพระยา ในพื้นที่เขตยานนาวา ผ่านแยกพระรามที่ 3-นราธิวาส จากนั้นลำคลองทั้ง 2 ฝั่งขนานไปกับถนนนราธิวาสราชนครินทร์ ตัดกับถนนจันทน์เก่า เข้าสู่พื้นที่เขตสาทร ลำคลองยังคงขนานไปกับถนนนราธิวาสราชนครินทร์ จากนั้นตัดกับถนนสาทร เข้าสู่เขตบางรัก คลองสายนี้จึงไปสิ้นสุดที่แยกนราธิวาส ซึ่งเป็นช่วงที่ถนนนราธิวาสราชนครินทร์ตัดกับถนนสุรวงศ์ คลองช่องนนทรีมีความกว้างช่วงปากคลองประมาณ 20 เมตร ส่วนช่วงที่เลียบไปกับถนนนราธิวาสราชนครินทร์ มีความกว้างประมาณ 6–8 เมตร
ประวัติ

คลองช่องนนทรีเป็นทางน้ำเดิมที่เกิดขึ้นในสมัยรัตนโกสินทร์ตอนต้น จากแผนที่เมื่อ พ.ศ. 2450 แต่เดิมคลองช่องนนทรีมีจุดเริ่มต้นอยู่บริเวณคลองผดุงกรุงเกษมใกล้กับตรอกฉลองกรุง ต้นคลองมีสภาพคดเคี้ยว ภายหลังมีการขุดคลองถนนตรง (คลองที่เลียบไปกับถนนพระรามที่ 4 ในอดีต) ทำให้พื้นที่บริเวณนี้มีลักษณะไม่เป็นมุมฉาก ส่งผลต่อถนนและคลองที่ตัดในภายหลัง ทำให้ทางน้ำช่องนนทรีในช่วงนี้ถูกถม จากแผนที่เมื่อ พ.ศ. 2475 คลองช่องนนทรีในช่วงนี้ถูกถมกลายเป็นถนนในปัจจุบันคือ ตรอกฉลองกรุงและตรอกสะพานเตี้ย
คลองช่องนนทรีในปัจจุบันเริ่มต้นที่บริเวณถนนสุรวงศ์ กรุงเทพมหานคร โดยสำนักงานประชาสัมพันธ์ ระบุว่า เริ่มต้นจากถนนสี่พระยา ถึงเขตเทศบาลนครกรุงเทพฯ ระหว่างหลักเขตที่ 9–10 เป็นคลองเดิมในพื้นที่ ภายหลังมีการขุดคลองสาทรและคลองสีลมตัดกับคลองช่องนนทรี คลองช่องนนทรีในปัจจุบันมีขนาดกว้างขึ้นกว่าเดิม ในขณะที่คลองสาทรมีขนาดแคบลง ต่อมามีการตัดถนนนราธิวาสราชนครินทร์วิ่งคู่ขนานไปกับคลองช่องนนทรี และเกิดรถไฟฟ้าบีทีเอส ระบบรถไฟฟ้ายกระดับแห่งแรกของประเทศไทย เปิดให้บริการครั้งแรกเมื่อวันที่ 5 ธันวาคม พ.ศ. 2542 โดยมีสถานีช่องนนทรียกระดับคร่อมคลองช่องนนทรี จากข้อมูล พ.ศ. 2561 ในการตรวจค่าคุณภาพน้ำคลอง 300 จุด ที่มีความสกปรกมาก พบว่าน้ำบริเวณคลองช่องนนทรีตัดถนนสุรวงศ์ พื้นที่เขตบางรักค่าบีโอดี 90 และ คลองช่องนนทรีตัดถนนสีลม ค่าบีโอดี เขตบางรัก 72 ถือเป็นจุดที่มีความสกปรกมากที่สุดอันดับ 1 และ 2 ตามลำดับ
เมื่อวันที่ 25 ธันวาคม พ.ศ. 2564 ได้เปิดสวนสาธารณะคลองช่องนนทรี ช่วงถนนสาทรถึงซอยนราธิวาสราชนครินทร์ 7 ระยะทาง 200 เมตร โดยโครงการสวนสาธารณะคลองช่องนนทรีเป็นสวนสาธารณะเลียบไปกับคลองช่องนนทรีระยะ 4.5 กิโลเมตร แบ่งช่วงการก่อสร้างเป็นสี่ช่วง